Folketing
2004-11-30

Vi har ikke indregnet nogen gevinst ved stordrift. Jeg er enig med hr. Arne Toft i, at de nok skal vise sig over tid, men de er ikke indregnet, for det er i sig selv ikke en spareøvelse. Det er en opgave, der går ud på at gøre den offentlige sektor mere gennemsigtig, så det er lettere for borgerne at få løst deres opgaver i forhold til det kommunale system, ved at de henvender sig på rådhuset. Rådhuset får større mulighed for at tilgodese ønskerne end det, der gælder i dag, med det regelsæt, der er om myndighedsudøvelse mellem kommuner og amter. Så det er først og fremmest et spørgsmål om at gøre det mere enkelt. Men det er også en pragmatisk tilgang. Vi siger jo ikke, at det skal ske over night. F.eks. den omlægning, der finder sted på skatteområdet, det, der skal overgå til staten, forventer vi tager 4 år.